Tittelen på dette bildet får oss til å se det som ikke er her

Innrømmer svikt: Manglet liste over hvem som var til stede under fredagsbønnen

Mener «Fast & Furious»-rollekarakteren hennes har vært for tøff: – Det er ikke naturlig

Hva er det som gjør at hverken politikere eller journalister ser dette gedigne paradokset?

Brandtzæg hadde ikke hørt om festivalen - men nå har han sin første internasjonale filmpris

Saken oppdateres.

Atle Austad er psykologspesialist og spesialist i klinisk sexologi. På årskonferansen for Den nordiske foreningen for klinisk sexologi som holdes i Trondheim, holdt han fredag innledning om «Unge gutters seksualitet og helse med spesielt fokus på den genitale identitet».

Austad mener betydningen av penis for unge gutters seksualitet og helse er undervurdert og vektlegges for lite.

- Opplevelsen av egen penis er helt sentral for gutters selvfølelse. Hvordan de opplever penisens størrelse og funksjon virker veldig sterkt inn på det generelle selvbildet og utviklingen til å bli mann. Og det bidrar mye til den hierarkiske plasseringen i vennekretsen, sier han til Adresseavisen.

LES OGSÅ: 13-åringerangfret på at de så porno

- Forandring etter nettilgangen til porno

Slik har det «alltid» vært, men det har skjedd en forandring etter at pornosladden forsvant og barn og unge nærmest har fått fri tilgang til pornografi på internett, mener Austad.

- Gjennomsnittsstørrelsen på penis er i Norge 15 centimeter. Verdensgjennomsnittet er cirka 13,5 cm. I pornoen er penis minst 18 centimeter, og ofte over 20, og det er denne «pornopenisen» guttene ofte sammenlikner seg med og gjør at de føler at de selv har for liten penis. Det er sjelden at gutter ser en ekte erigert penis på andre enn seg selv, så pornopenisen blir lett idealpenisen.

- Gutter sammenlikner seg også med hverandre, og særlig i puberteten er de opptatt av størrelsen. Da er de samtidig i den mest sårbare livsfasen på søken etter identitet og opptatt av posisjonen i gjengen. Uansett om de har en gjennomsnittlig vanlig penis, kan de oppfatte den som mindre enn andres med mindreverdighetsfølelse som konsekvens. De aller fleste gjør det helt uten grunn, sier Austad.

LES OGSÅ: Gutter vil ha sex med 25 personer

Gutter som ikke dusjer nakne

Han viser til at stadig flere gutter ikke tør å dusje nakne. Det har ingenting med islam og muslimer å gjøre der nakenhet med andre er tabu, men har sannsynligvis sammenheng med internett og den økte fokuseringen på å se bra ut – og at «sladden» er borte fra pornopenisen som er større enn 80-90 prosent av alle gutter og menn.

- Det eventuelt uheldige i vanlig pornografi for unge gutter er ikke selve den seksuelle aktiviteten som vises, men fokuseringen på størrelse og funksjon, momentant og konstant ereksjon og langvarig aktivitet i tillegg til størrelsen. Det gir vrangforestillinger om virkeligheten, der det ofte tar tid å få ereksjon og ofte går veldig fort for unge gutter. Det fokuseres I tillegg veldig mye på det tekniske, og dessverre lite på intimitet. Den beste sexen er uavhengig av penisstørrelse og skjer når man klarer å kombinere samleie med intimitet og trygghet, og fokusere på nytelse. Trygghet på at man er bra nok er en forutsetning.

Ønsker pornoaktører med gennomsnittspeniser

- Jeg skulle ønske at pornoprodusentene brukte flere mannlige aktører med gjennomsnittspeniser. Og gjerne peniser som er mindre enn gjennomsnittet, sier Austad og minner om at de aller fleste kvinner er minimalt opptatt av størrelsen på penis.

- 85 prosent av kvinner er fornøyd med sin partner. Men dette går dessverre ikke inn hos mennene. De stoler ikke på studiene som viser dette. Og denne vrangforestillingen får leve videre, mye på grunn av at gutter sjelden snakker ordentlig om kjønnsorganet og sex. I den grad de gjør det, er det på en fleipende måte.

LES INNLEGGET: Seksualopplysningen var ikke bedre før

- Pornoflommen ikke nødvendigvis farlig

Samtidig er han ikke spesielt bekymret for at pornoflommen har alvorlig skadelig innvirkning på barn.

- De fleste kommer borti porno i oppveksten, flere allerede fra seks års alder, spesielt de som har større søsken. Derimot vil for eksempel voldsporno og barneporno bidra alvorlig til avvikende tenningsmønster og være potensielt veldig skadelig. Men de fleste vil få såpass mye input av normal porno, at det vanligvis vil veie opp. Vanlig porno er ikke farlig, spesielt ikke for de som har venner og en voksen de kan snakke om seksualitet med. Seksualitetsopplæringen foregår først og fremst i vennekretsen.

Foreldre som reagerer hysteriske på at ungene ser på porno, kan imidlertid påføre barna skam og angst knyttet til seksualiteten, sier Austad og peker på at det for de unge også er mye å lære av pornografi, i tillegg til at det kan være både gøy og spennende.

LES OGSÅ: Nettsjekking kan gjøre at folk føler seg mer mislykket

- Glem størrelsen

Samtidig råder han foreldre til å følge med på hva barna ser på skjermene. Dersom det er vold og overgrep, bør ungene snakkes med om hva som er galt.

- Den skaden som for gutter er mest utbredt forårsaket av porno, er alle de som føler seg utilstrekkelige fordi de avviker fra pornopenisen som blir idealpenisen. Forsøk å glem størrelsen og hvordan det kommer til å fungere, og vær i stedet opptatt av nytelsen, begjæret og gleden sex innebærer. Så går det som regel bra. Sex kan absolutt være helt topp selv om ikke alt fungerer perfekt hele tiden, sier Austad.